5.4.2023
FI
Euroopan unionin virallinen lehti
L 97/3
(11)
Tätä asetusta olisi sovellettava 1 päivästä syyskuuta 2024, jotta sen aikataulu sopii yhteen yhdenmukaisille kansantalouden benchmark-tarkistuksille jäsenvaltioissa sovitun aikataulun kanssa.
Tämä ei estä jäsenvaltioita laatimasta tilastojaan muutettujen liitteiden mukaisesti ennen mainittua yleistä soveltamispäivää.
Jotta voidaan varmistaa, että uusiin toimittamisvaatimuksiin mukautumiseen on riittävästi aikaa, uusia rakenteellisia tietoja koskevien metatietojen toimittamista koskevia velvoitteita olisi sovellettava 1 päivästä syyskuuta 2025, vaikka kyseisiä metatietoja voidaan toimittaa vapaaehtoisesti jo ennen kyseistä päivämäärää.
(12)
Covid-19-kriisin sosiaalisten ja taloudellisten vaikutusten lieventämiseksi ja jäsenvaltioiden talouksien ja sosiaalisten rakenteiden häiriönsietokyvyn vahvistamiseksi unioni on toteuttanut merkittäviä aloitteita, joista voidaan mainita erityisesti NextGenerationEU-väline ja Euroopan parlamentin ja neuvoston asetuksella (EU) 2021/241 (18) perustettu elpymis- ja palautumistukiväline.
Tätä taustaa vasten unionin tilastojen olisi kuvattava asianmukaisesti unionin toimielinten ja elinten tilastointia.
Sen vuoksi olisi jatkettava teknistä työtä, jotta kehitetään vankka menetelmä, jonka avulla komissio (Eurostat) voi laatia ja jakaa tilastoja, mukaan lukien EKT 2010:n nettoluotonanto/ nettoluotonotto ja jäljellä oleva Maastrichtin velka.
Komission (Eurostat) olisi toimitettava 31 päivään maaliskuuta 2024 mennessä Euroopan parlamentille ja neuvostolle kertomus asiassa saavutetusta edistyksestä.
(13)
Jäsenvaltiot eivät voi riittävällä tavalla toteuttaa tämän asetuksen tavoitetta, joka on yhdenmukaistettujen kansantalouden tilinpidon tietojen tuottamiseen tarvittavien yhteisten tilastollisten standardien luominen, jotta saavutettaisiin unionin tasolla yleinen vertailukelpoisuus, vaan se voidaan toiminnan laajuuden ja vaikutusten vuoksi saavuttaa paremmin unionin tasolla.
Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti.
Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen kyseisen tavoitteen saavuttamiseksi.
(14)
Tieto- ja viestintätekniikkalaitteita koskevat tiedot ovat olennaisen tärkeitä analyysin ja päätöksenteon tueksi digitalisaatioon ja Euroopan vihreän kehityksen ohjelmaan liittyvien ensisijaisten politiikkojen yhteydessä, joilla pyritään vahvistamaan kilpailukykyä ja kehittämään uusia teknologioita edelleen.
Samoin tiedot rakennusten alla olevasta maasta ovat tärkeitä unionin tason investointien ja vaurauden analysoinnin kannalta.
Komission (Eurostat) ja kansallisten tilastoviranomaisten olisi jatkettava tällä alalla viime vuosina tehtyä metodologista työtä parantaakseen yksityiskohtaisempien tietojen saatavuutta Euroopan kansantalouden tilinpito- ja aluetilinpitojär­ jestelmän tulevan tarkistuksen yhteydessä.
(15)
Säännölliset päivitykset ovat tarpeen, jotta voidaan ottaa huomioon globalisaation, vihreän ja digitaalisen siirtymän sekä kansantalouden tilinpidon välinen vuorovaikutus, jotta päättäjille voidaan tarjota tarvittavaa tietoa ja tietämystä kilpailukyvyn, rahoitusvakauden, talousarvion häiriönsietokyvyn, terveen julkisen talouden ja oikeudenmukaisen veropolitiikan varmistamiseksi.
Lisäksi Yhdistyneiden kansakuntien tilastokomission 51. istunnossa pyydettiin jo kansantalouden tilinpitoa käsittelevää sihteeristöjen välistä työryhmää laatimaan etenemissuunnitelma vuoden 2008 kansantalouden tilinpitojärjestelmän tarkistusta varten.
Yhdistyneiden kansakuntien tilastokomission on määrä hyväksyä kansantalouden tilinpitojärjestelmän tarkistettu versio vuonna 2025.
(16)
Kansantalouden tilinpitoa koskevien kansainvälisten käsikirjojen päivittäminen on tarpeen erityisesti hyvinvoinnin ja kestävyyden osalta, koska niin suuri osa väestön taloudelliseen hyvinvointiin vaikuttavasta toiminnasta tapahtuu tuotantorajan ulkopuolella.
(17)
Vuoden 2008 kansantalouden tilinpitojärjestelmän tarkistaminen vuonna 2025 tarjoaa tilaisuuden päivittää kansainvälisesti sovittuja käsitteitä, määritelmiä, luokituksia ja tilinpitosääntöjä, jotta voidaan vastata ilmastonmuutokseen, turvallisuuteen, eriarvoisuuteen, kestävyyteen ja hyvinvointiin liittyviin maailmanlaajuisiin haasteisiin, ja sillä on suuri merkitys tuettaessa poliittisia päättäjiä näiden tehdessä tietoon perustuvia päätöksiä taloudellisen, sosiaalisen ja alueellisen yhteenkuuluvuuden edistämiseksi, sosiaalisen ja sukupuolten välisen eriarvoisuuden vähentämiseksi ja vihreän ja digitaalisen siirtymän vauhdittamiseksi.
Komission olisi näin ollen toimitettava vaaditut tiedot säännöllisesti ja keskusteltava Euroopan parlamentin ja neuvoston kanssa vuoden 2008 kansantalouden tilinpitojärjestelmän tarkistamisesta ennen sen suunniteltua valmistumista vuonna 2025.
(18)
Euroopan tilastojärjestelmää käsittelevää komiteaa on kuultu,
(18) Euroopan parlamentin ja neuvoston asetus (EU) 2021/241, annettu 12 päivänä helmikuuta 2021, elpymis- ja palautumistukivälineen perustamisesta (EUVL L 57, 18.2.2021, s. 17).